CELEX: 32014R1090
Language: hr
Date: 2014-10-16 00:00:00
Title: Provedbena uredba Komisije (EU) br. 1090/2014 оd 16. listopada 2014. o odobrenju permetrina kao postojeće aktivne tvari za uporabu u biocidnim proizvodima za vrste proizvoda 8 i 18  Tekst značajan za EGP

17.10.2014   
            
            
               HR
            
            
               Službeni list Europske unije
            
            
               L 299/10
            
         PROVEDBENA UREDBA KOMISIJE (EU) br. 1090/2014
   оd 16. listopada 2014.
   o odobrenju permetrina kao postojeće aktivne tvari za uporabu u biocidnim proizvodima za vrste proizvoda 8 i 18
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na tržište i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Uredbom Komisije (EZ) br. 1451/2007 (2) utvrđuje se popis aktivnih tvari koje treba ocijeniti s ciljem njihova mogućeg uvrštavanja u Prilog I., I.A ili I.B Direktivi 98/8/EZ Europskog parlamenta i Vijeća (3). Na tom se popisu nalazi i permetrin.
            
         
               (2)
            
            
               Permetrin je ocijenjen u skladu s člankom 90. stavkom 2. Uredbe (EU) br. 528/2012 za uporabu u biocidnim proizvodima za vrstu proizvoda 8, sredstvo za zaštitu drva, i za vrstu proizvoda 18, insekticidi, akaricidi i proizvodi za suzbijanje drugih člankonožaca, kako su definirani u Prilogu V. Uredbi (EU) br. 528/2012.
            
         
               (3)
            
            
               Irska je određena kao nadležno ocjenjivačko tijelo te je 7. prosinca 2010. Komisiji podnijela izvješća o ocjeni, zajedno sa svojim preporukama, u skladu s člankom 14. stavcima 4. i 6. Uredbe Komisije (EZ) br. 1451/2007.
            
         
               (4)
            
            
               Odbor za biocidne proizvode sastavio je mišljenje Europske agencije za kemikalije 8. travnja 2014., uzimajući u obzir zaključke nadležnog ocjenjivačkog tijela.
            
         
               (5)
            
            
               U skladu s tim mišljenjima može se očekivati da će biocidni proizvodi koji se upotrebljavaju u vrstama proizvoda 8 i 18 te sadržavaju permetrin ispuniti zahtjeve utvrđene u članku 5. Direktive 98/8/EZ Europskog parlamenta i Vijeća, pod uvjetom da se zadovolje određene specifikacije i uvjeti koji se odnose na njegovu uporabu.
            
         
               (6)
            
            
               Primjereno je stoga odobriti permetrin za uporabu u biocidnim proizvodima za vrste proizvoda 8 i 18 koje moraju zadovoljiti određene specifikacije i uvjete.
            
         
               (7)
            
            
               S obzirom na to da se ocjene nisu odnosile na nanomaterijale, na temelju članka 4. stavka 4. Uredbe (EU) br. 528/2012 odobrenja ne bi trebala obuhvaćati takve materijale.
            
         
               (8)
            
            
               Prije odobrenja aktivne tvari potrebno je zainteresiranim stranama omogućiti primjereno razdoblje za donošenje pripremnih mjera potrebnih za ispunjenje novih zahtjeva.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   Permetrin se odobrava kao aktivna tvar za uporabu u biocidnim proizvodima za vrste proizvoda 8 i 18, podložne specifikacijama i uvjetima koji su navedeni u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. listopada 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 167, 27.6.2012., str. 1.
   
   
      (2)  Uredba Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (SL L 325, 11.12.2007., str. 3.).
   
      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
   
      PRILOG
      
                  Uobičajeni naziv
               
               
                  Kemijski naziv prema IUPAC-u
                  Identifikacijski brojevi
               
               
                  Najmanji stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebni uvjeti (2)
                  
               
            
                  Permetrin
               
               
                  Kemijski naziv prema IUPAC-u:
                  3-fenoksibenzil (1RS,3RS;1RS,3SR)-3-(2,2-diklorovinil)-2,2-dimetilciklopropankarboksilat
                  EZ br.: 258-067-9
                  CAS br.: 52645-53-1
                  Omjer cisizomera i transizomera iznosi 25:75.
               
               
                  930 g/kg
               
               
                  1. svibnja 2016.
               
               
                  30. travnja 2026.
               
               
                  8
               
               
                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećim uvjetima:
                  
                              (1)
                           
                           
                              Za industrijske ili profesionalne korisnike moraju se utvrditi sigurni radni postupci i odgovarajuće organizacijske mjere. Ako se izloženost ne može na drugi način smanjiti na prihvatljivu razinu, proizvodi se moraju koristiti uz odgovarajuću osobnu zaštitnu opremu.
                           
                        
                              (2)
                           
                           
                              Moraju se poduzeti odgovarajuće mjere za smanjenje rizika radi zaštite ekosustava tla i vodnog ekosustava. Posebno: na deklaracijama odobrenih proizvoda i, ako su dostupni, na sigurnosno-tehničkim listovima mora biti navedeno da će se industrijska uporaba vršiti u zatvorenom prostoru ili na ograđenoj nepropusnoj tvrdoj podlozi, da se svježe obrađeno drvo nakon obrade čuva ispod krova i/ili na nepropusnoj tvrdoj podlozi kako bi se spriječilo izravno ispiranje u tlo ili vodu te da se eventualni ostaci proizvoda prikupljaju za ponovnu uporabu ili odlaganje.
                           
                        
                              (3)
                           
                           
                              Proizvodi ne smiju biti odobreni za drvo koje je izloženo vremenskim uvjetima, osim ako se dostave podaci kojima se dokazuje da će proizvod zadovoljiti zahtjeve iz članka 19. i Priloga VI. Uredbi (EU) br. 582/2012, prema potrebi uz primjenu odgovarajućih mjera za smanjenje rizika.
                           
                        
                              (4)
                           
                           
                              Proizvodi ne smiju biti odobreni za obradu vanjskih konstrukcija u blizini ili iznad vode, ili za obradu drva koje će se koristiti za vanjske konstrukcije u blizini ili iznad vode, osim ako se dostave podaci kojima se dokazuje da proizvod neće predstavljati neprihvatljive rizike, prema potrebi uz primjenu odgovarajućih mjera za smanjenje rizika.
                           
                        Na tretirane proizvode primjenjuje se sljedeći uvjet: Ako je tretirani proizvod tretiran permetrinom ili ga namjerno sadržava, i po potrebi zbog mogućeg dodira s kožom ili ispuštanja permetrina u okoliš u normalnim uvjetima uporabe, osoba odgovorna za stavljanje proizvoda na tržište mora osigurati da su na deklaraciji navedene informacije o riziku povezanom s preosjetljivošću kože te informacije iz članka 58. stavka 3. drugog podstavka Uredbe (EU) br 528/2012.
               
            
                  18
               
               
                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećim uvjetima:
                  
                              (1)
                           
                           
                              Za industrijske ili profesionalne korisnike moraju se utvrditi sigurni radni postupci i odgovarajuće organizacijske mjere. Ako se izloženost ne može na drugi način smanjiti na prihvatljivu razinu, proizvodi se moraju koristiti uz odgovarajuću osobnu zaštitnu opremu.
                           
                        
                              (2)
                           
                           
                              Moraju se poduzeti odgovarajuće mjere za smanjenje rizika radi zaštite ekosustava tla i vodnog ekosustava. Na deklaracijama odobrenih proizvoda i, ako su dostupni, na sigurnosno-tehničkim listovima moraju biti navedene te mjere. Posebno, na odobrenim proizvodima za primjenu na tekstilna vlakna ili druge materijale za kontrolu štete od insekata mora biti navedeno da se svježe obrađena vlakna i drugi odgovarajući materijali pohranjuju kako bi se spriječilo izravno ispiranje u tlo ili vodu te da se eventualni ostaci proizvoda prikupljaju za ponovnu uporabu ili odlaganje.
                           
                        Na tretirane proizvode primjenjuje se sljedeći uvjet:
                  Ako je proizvod tretiran permetrinom ili ga namjerno sadržava, i po potrebi zbog mogućeg dodira s kožom ili ispuštanja permetrina u okoliš u normalnim uvjetima uporabe, osoba odgovorna za stavljanje proizvoda na tržište mora osigurati da su na deklaraciji navedene informacije o riziku povezanom s preosjetljivošću kože te informacije iz članka 58. stavka 3. drugog podstavka Uredbe (EU) br 528/2012.
               
            
         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 8. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.
      
         (2)  Za provedbu općih načela Priloga VI. Uredbi (EU) br. 528/2012, sadržaj i zaključci izvješća o ocjeni dostupni su na internetskoj stranici Komisije: http://ec.europa.eu/environment/chemicals/biocides/index_en.htm